Nog ietsie van Communitas – Parkeerplek
Nog ietsie van Communitas
Rethie	Gelees	 March 12, 2010 October 22, 2019 3 Minutes
Communitas se goed het kopiereg op en alle regte word voorbehou. Maar hulle website is so groot, as iets nie meer op die voorblad is nie – en jy weet nie presies in watter kategorie dit was nie – is dit vir my onmoontlik om te vind (soekfunksie ingesluit). Miskien is ek onnosel. Miskien is ek meer rekenaarvaardig as die gemiddelde dominee en kan ek dit steeds nie kry nie.
Hoe dit ookal sy, kopiereg ten spyt, bêre ek weer een van Communitas se artikels hier sodat ek dit in die toekoms maklik kan kry en nie allerhande links hoef te volg nie. (Ek hoop my verskonings is nou voldoende dat ek nie moeilikheid kry oor die kopiereg nie.)
Charl Stander se: Ek sal alles doen, maar asseblief, kom vat my hand. . .
Ek verwys na die brief "Geestelike leier moet weet oor gays en moenie vir my vrae bang wees nie" in By van 20 Februarie 2010.
Lidmaat van Vlaklaagte-Suid het in 'n goeie brief gesê wat hy/sy van 'n geestelike leier verwag. Dit is goed so, want dit help my baie. Ek het met die lees hiervan besef dat ek, en waarskynlik ander predikante ook, ons lidmate dikwels in die steek laat. Ek is jammer daaroor en sal alles moontlik doen om dit reg te stel.
Ek sal dit nastreef, en te midde hiervan steeds voortgaan om die gemeente te dien in die groot verskeidenheid ander rolle wat wissel:
van geestelike leier tot vrederegter,
van maatskaplike werker tot bouprojekleier,
van sieketrooster tot finansiële bestuurder,
van fondsinsamelaar tot voorbidder,
van huweliksberader tot sielkundige.
Ek sal aanhou probeer om in een asem iets te sê:
wat die kindertjies opgewonde maak;
wat vir die tieners "cool" klink;
wat vir die grootmense moed gee
en wat vir die bejaardes vertroos.
En ek sal hard werk om al die skape in een kraal te hou, naamlik:
die oues en die jonges;
die rykes en die armes;
die afvalliges en die gehoorsames;
die eensames en die sosiale randfigure.
Ek sal steeds poog om die een oomblik in opregtheid te vertroos en saam te huil en dan minute later vriendelik te groet en lekker saam te lag. Is dit wat Martin Luther bedoel het toe hy gesê het predikante is God se narre?Verder onderneem ek ook om die Woord van die Here vreesloos te verkondig soos wat ek Hom hoor en verstaan. Dis nooit maklik nie, want immers, is die Here besig om 'n steeds feilbare geestelike leier te vorm en sukkel ek ook maar om die boodskap van troos, bevryding, vergifnis en versoening behoorlik te internaliseer. Weens my eie gebreke faal ek dikwels om hierdie wonderlike boodskap sinvol na vandag se konteks te transponeer.
Published March 12, 2010 October 22, 2019
Next Post Maybe it's not supposed to feel right
4 thoughts on "Nog ietsie van Communitas"
Die soek-enjin gee vir jou hierdie artikel met enigeen van die soekterme: "charl" of "stander" of iets uit die titel soos "ek sal alles doen" of "vat my hand" onder die eerste 2 resultate. DWS 'n woord of frase uit die skrywer se naam en van of die titel van die artikel bring jou baie vinnig by die resultate. Selfs as jy die frase "geestelike leier" intik, 'n frase wat in die eerste paragraaf van die inhoud voorkom, kry jy die artikel binne die eerste 15 resultate. Interessant, as jy net "Begelei mekaar" intik, die kategorie waarbinne dit geplaas is, kry jy dit ook binne 15 resultate.
Maar jy is welkom om dit hier te bêre.
Om die soek nog makliker te maak, het ek vir jou 3 maniere gelys by Communitas … http://t.co/PrSXjhB
daai is inderdaad alles waar – as ek onthou wie die artikel geskryf het of van die woorde wat daarin gebruik word. ek kan nie eers my eie goed op my laptop vind nie (-: